CELEX: 32011D0506
Language: hu
Date: 2011-08-16 00:00:00
Title: 2011/506/EU: A Bizottság végrehajtási határozata ( 2011. augusztus 16. ) a hasított sertések lengyelországi osztályozási módszerei engedélyezéséről szóló 2005/240/EK határozat módosításáról (az értesítés a C(2011) 5745. számú dokumentummal történt)

17.8.2011   
            
            
               HU
            
            
               Az Európai Unió Hivatalos Lapja
            
            
               L 209/43
            
         A BIZOTTSÁG VÉGREHAJTÁSI HATÁROZATA
   (2011. augusztus 16.)
   a hasított sertések lengyelországi osztályozási módszerei engedélyezéséről szóló 2005/240/EK határozat módosításáról
   (az értesítés a C(2011) 5745. számú dokumentummal történt)
   (Csak a lengyel nyelvű szöveg hiteles)
   (2011/506/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 43. cikke m) pontjára,
   mivel:
   
               (1)
            
            
               A 2005/240/EK bizottsági határozat (2) négy hasítottsertés-osztályozási módszer használatát engedélyezte Lengyelország számára.
            
         
               (2)
            
            
               Lengyelország bejelentette, hogy a 2005/240/EK határozat elfogadása óta jelentős mértékben megnőtt a hízósertések vágóértéke. Ezért a módszereknek a jóváhagyás óta csaknem hat éve tartó használata után szükségessé vált a hozzájuk tartozó képlet naprakésszé tétele és új, korszerű osztályozási módszerek kidolgozása és alkalmazása a verseny fokozása, valamint olcsóbb osztályozási módszerek bevezetése céljából.
            
         
               (3)
            
            
               Lengyelország arra kérte a Bizottságot, hogy engedélyezze a „CAPTEUR GRAS/MAIGRE – SYDEL (CGM)”, az „ULTRA-FOM 300”, a „FULLY AUTOMATIC ULTRASONIC CARCASE GRADING (AUTOFOM)” és az „IM-03” hasítottsertés-osztályozási módszerhez tartozó képletek újakkal való felváltását, valamint négy új módszernek Lengyelország területén történő használatát, és ennek érdekében a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról szóló, 2008. december 10-i 1249/2008/EK bizottsági rendelet (3) 23. cikkének (4) bekezdésében előírt jegyzékben részletesen bemutatta a boncolásos vizsgálatot, feltüntetve a módszer alapjául szolgáló elveket, a boncolásos vizsgálat eredményeit és a színhús százalékos arányának becslésére szolgáló egyenleteket.
            
         
               (4)
            
            
               A kérelem értékelése során megállapítást nyert, hogy a kérdéses osztályozási módszerek engedélyezésének feltételei teljesülnek. Következésképpen indokolt engedélyezni ezen osztályozási módszerek Lengyelországban való alkalmazását.
            
         
               (5)
            
            
               A 2005/240/EK határozatot ezért ennek megfelelően módosítani kell.
            
         
               (6)
            
            
               Az eszközök vagy az osztályozási módszerek nem módosíthatók, kivéve, ha ezt a Bizottság határozat útján kifejezetten engedélyezi.
            
         
               (7)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2005/240/EK határozat a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               A következő módszerek alkalmazása engedélyezett a hasított sertéseknek az 1234/2007/EK tanácsi rendelet (4) V. mellékletének B.IV.1. pontja szerinti osztályozására Lengyelországban:
               
                           a)
                        
                        
                           a »Capteur Gras/Maigre – Sydel (CGM)« elnevezésű műszer és az ahhoz kapcsolódó becslési eljárások, amelyeket részletesebben a melléklet 1. része ismertet;
                        
                     
                           b)
                        
                        
                           az »Ultra FOM 300« elnevezésű műszer és az ahhoz kapcsolódó becslési eljárások, amelyeket részletesebben a melléklet 2. része ismertet;
                        
                     
                           c)
                        
                        
                           a »Fully automatic ultrasonic carcass grading (Autofom)« elnevezésű műszer és az ahhoz kapcsolódó becslési eljárások, amelyeket részletesebben a melléklet 3. része ismertet;
                        
                     
                           d)
                        
                        
                           az »IM-03« elnevezésű műszer és az ahhoz kapcsolódó becslési eljárások, amelyeket részletesebben a melléklet 4. része ismertet;
                        
                     
                           e)
                        
                        
                           az »Autofom III« elnevezésű műszer és az ahhoz kapcsolódó becslési eljárások, amelyeket részletesebben a melléklet 5. része ismertet;
                        
                     
                           f)
                        
                        
                           a »CSB Image-Meater (CSB)« elnevezésű műszer és az ahhoz kapcsolódó becslési eljárások, amelyeket részletesebben a melléklet 6. része ismertet;
                        
                     
                           g)
                        
                        
                           a »Fat-O-Meater II (FOM II)« elnevezésű műszer és az ahhoz kapcsolódó becslési eljárások, amelyeket részletesebben a melléklet 7. része ismertet;
                        
                     
                           h)
                        
                        
                           a »manuális módszer (ZP)« és az ahhoz kapcsolódó becslési eljárások, amelyeket részletesebben a melléklet 8. része ismertet.
                        
                     Az első bekezdés b) pontjában említett »Ultra FOM 300« elnevezésű műszer alkalmazása esetén a mérési eljárás lezárultát követően a hasított testen igazolhatónak kell lennie, hogy a műszer az F1 és az F2 mérési értéket a melléklet 2. részének 3. pontjában említett helyen mérte. Ezért a mérés helyét a mérési eljárás során megfelelően meg kell jelölni.
               Az első bekezdés h) pontjában említett »manuális módszer ZP« elnevezésű módszer alkalmazása csak az óránként legfeljebb 40 sertés feldolgozására elegendő kapacitású vágósorral rendelkező vágóhidak esetében engedélyezett.
            
         
               2.
            
            
               A melléklet helyébe az e határozat mellékletében szereplő szöveg lép.
            
         2. cikk
   Ezt a határozatot 2011. december 12-től kell alkalmazni.
   3. cikk
   Ennek a határozatnak a Lengyel Köztársaság a címzettje.
   
      Kelt Brüsszelben, 2011. augusztus 16-án.
      
         
            a Bizottság részéről
         
         Dacian CIOLOŞ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 74., 2005.3.19., 62. o.
   
      (3)  HL L 337., 2008.12.16., 3. o.
   
      (4)  HL L 299., 2007.11.16., 1. o.”
   
      MELLÉKLET
      
         
            „MELLÉKLET
            
               A HASÍTOTT SERTÉSEK LENGYELORSZÁGI OSZTÁLYOZÁSI MÓDSZEREI
            
            
               1. rész
            
            CAPTEUR GRAS/MAIGRE – SYDEL (CGM)
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása a »Capteur Gras/Maigre – Sydel (CGM)« elnevezésű műszer használatával történik.
                     
                  
                        2.
                     
                     
                        A műszer 8 mm szélességű, nagy felbontóképességű Sydel szondával, infravörös (Honeywell) fénydiódával és két (Honeywell) fényérzékelővel van felszerelve. A működési tartomány 0 mm-től 105 mm-ig terjed. A mért értékeket magának a CGM műszernek a segítségével kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 59,42 + 0,1322 × M2 – 0,6275 × F2
                        
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    M2
                                    
                                 
                                 
                                    =
                                 
                                 
                                    a hátizom vastagsága milliméterben, hátulról a harmadik és a negyedik borda között, a hátsó középvonaltól 6 centiméterre, a hasított test vágási vonalával párhuzamosan mérve,
                                 
                              
                                    F2
                                    
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, az M2-re vonatkozó méréssel azonos időben és helyen, valamint azonos módon mérve.
                                 
                              A képlet a 60–120 kg tömegű hasított testek esetében érvényes.
                     
                  
               2. rész
            
            ULTRA FOM 300
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása az »Ultra FOM 300« elnevezésű műszer használatával történik.
                     
                  
                        2.
                     
                     
                        A műszer 3,5 MHz frekvencián működő ultrahangos jelátalakító-sorral (U-Systems) van felszerelve. A mért értékeket magának az Ultra-FOM műszernek a segítségével kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 54,48 + 0,1272 × M1 – 0,3090 × F1 + 0,0828 × M2 – 0,2802 × F2
                        
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    M1
                                    
                                 
                                 
                                    =
                                 
                                 
                                    a hátizom vastagsága milliméterben, az utolsó bordánál, a hátsó középvonaltól 7 centiméterre, az izomra merőlegesen mérve,
                                 
                              
                                    M2
                                    
                                 
                                 
                                    =
                                 
                                 
                                    a hátizom vastagsága milliméterben, hátulról a harmadik és a negyedik borda között, a hátsó középvonaltól 7 centiméterre, az izomra merőlegesen mérve,
                                 
                              
                                    F1
                                    
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, az M1-re vonatkozó méréssel azonos időben és helyen, valamint azonos módon mérve,
                                 
                              
                                    F2
                                    
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, az M2-re vonatkozó méréssel azonos időben és helyen, valamint azonos módon mérve.
                                 
                              A képlet a 60–120 kg tömegű hasított testek esetében érvényes.
                     
                  
               3. rész
            
            FULLY AUTOMATIC ULTRASONIC CARCASS GRADING (AUTOFOM)
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása az »Autofom (Fully automatic ultrasonic carcass grading)« elnevezésű műszer használatával történik.
                     
                  
                        2.
                     
                     
                        A műszer tizenhat 2 MHz-en működő ultrahangos jelátalakítóval (GE Inspection Technologies) van felszerelve. Az ultrahangos adatoknak magukban kell foglalniuk a hátszalonna és az izom vastagságára vonatkozó mérési adatokat is. A mért értékeket számítógép segítségével kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 62,9442 + (AF1_IP005 × – 0,018154) + (AF1_IP006 × – 0,027186) + (AF1_IP008 × – 0,047431) + (AF1_IP022 × – 0,011910) + (AF1_IP023 × – 0,071926) + (AF1_IP024 × 0,005814) + (AF1_IP034 × 0,029288) + (AF1_IP036 × 0,005096) + (AF1_IP038 × 0,010231) + (AF1_IP039 × 0,012659) + (AF1_IP041 × 0,022470) + (AF1_IP047 × – 0,007939) + (AF1_IP049 × – 0,075061) + (AF1_IP050 × – 0,028977) + (AF1_IP052 × – 0,091722) + (AF1_IP055 × – 0,060411) + (AF1_IP058 × – 0,098989) + (AF1_IP060 × – 0,064891) + (AF1_IP061 × – 0,065688) + (AF1_IP063 × – 0,064035) + (AF1_IP074 × – 0,078333) + (AF1_IP078 × – 0,078486) + (AF1_IP079 × – 0,035330) + (AF1_IP081 × – 0,048421) + (AF1_IP091 × – 0,107559) + (AF1_IP094 × 0,008816) + (AF1_IP096 × 0,000797) + (AF1_IP098 × 0,014608) + (AF1_IP103 × 0,007774) + (AF1_IP104 × 0,008251) + (AF1_IP122 × 0,012957)
                        ahol:
                        
                                     
                                 
                                 
                                    Ŷ = a hasított test becsült százalékos színhústartalma,
                                 
                              
                                     
                                 
                                 
                                    AF1_IP005, AF1_IP006, AF1_IP008 … AF1_IP122 az Autofom műszerrel mért változók.
                                 
                              
                  
                        4.
                     
                     
                        A mérési pontok és a statisztikai módszer leírása a Lengyelország által az 1249/2008/EK bizottsági rendelet (1) 23. cikkének (4) bekezdésével összhangban a Bizottsághoz benyújtott jegyzék II. részében található.
                        A képlet a 60–120 kg tömegű hasított testek esetében érvényes.
                     
                  
               4. rész
            
            IM-03
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása az »IM-03« elnevezésű műszer használatával történik.
                     
                  
                        2.
                     
                     
                        A műszer 7 mm átmérőjű optikai tűszondával (SLS01 egyvonalas szkenner) van felszerelve. A szonda több kontakt képérzékelőt (CIS) és zöld fényt kibocsátó diódákat tartalmaz. A működési tartomány 0 mm-től és 132 mm-ig terjed.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 60,55 + 0,1142 × M2 – 0,6292 × F2
                        
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    M2
                                    
                                 
                                 
                                    =
                                 
                                 
                                    a hátizom vastagsága milliméterben, hátulról a harmadik és a negyedik borda között, a hátsó középvonaltól 6 cm-re, a hasított test vágási vonalával párhuzamosan mérve,
                                 
                              
                                    F2
                                    
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, az M2-re vonatkozó méréssel azonos időben és helyen, valamint azonos módon mérve.
                                 
                              A képlet a 60–120 kg tömegű hasított testek esetében érvényes.
                     
                  
               5. rész
            
            AUTOFOM III
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása az »Autofom III« elnevezésű műszer használatával történik.
                     
                  
                        2.
                     
                     
                        A műszer tizenhat 2 MHz-en működő ultrahangos jelátalakítóval (Carometec A/S) van felszerelve, a jelátalakítók közötti működési távolság 25 milliméter. Az ultrahangos adatoknak magukban kell foglalniuk a hátszalonna és az izom vastagságára, valamint a kapcsolódó paraméterekre vonatkozó mérési adatokat is. A mért értékeket számítógép segítségével kell átszámítani a színhústartalom százalékos becsült értékére.
                     
                  
                        3.
                     
                     
                        A hasított sertés színhústartalmát 10 változó alapján, a következő képlet segítségével kell kiszámítani:
                        Ŷ = 73,8876 + (AF3_R2P1 × –1,036616) + (AF3_R2P3 × – 0,180173) + (AF3_R2P13 × – 0,144679) + (AF3_R2P15 × – 0,221519) + (AF3_R3P5 × 0,136061) + (AF3_R4P4 × 0,249888) + (AF3_R4P5 × 0,330109) + (AF3_R4P6 × 0,184696) + (AF3_R4P8 × – 0,112875) + (AF3_R4P9 × – 0,113663)
                        ahol:
                        
                                     
                                 
                                 
                                    Ŷ = a hasított test becsült százalékos színhústartalma,
                                 
                              
                                     
                                 
                                 
                                    R2P1, R2P3, R2P13 … R4P9 – az Autofom III műszerrel mért változók.
                                 
                              
                  
                        4.
                     
                     
                        A mérési pontok leírása a Lengyelország által az 1249/2008/EK rendelet 23. cikkének (4) bekezdésével összhangban a Bizottsághoz benyújtott jegyzék II. részében található.
                        A képlet a 60–120 kg tömegű hasított testek esetében érvényes.
                     
                  
               6. rész
            
            CSB IMAGE MEATER (CSB)
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása a »CSB Image-Meater« elnevezésű műszer használatával történik.
                     
                  
                        2.
                     
                     
                        A CSB Image-Meater alkotórészei a következők: egy videokamera, egy képanalizáló kártyával ellátott személyi számítógép, egy képernyő, egy nyomtató, egy vezérlő mechanizmus, egy indító mechanizmus és interfészek. Az Image-Meater öt változójának mindegyikét a vágási vonalnál mérik, a sonkában (a musculus gluteus medius, azaz a középső farizom körül).
                        A mért értékeket számítógép segítségével kell átszámítani a színhústartalom százalékos becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 54,0770376148 – (0,4460170496 × MS) + (0,1046346719 × MF) – (0,0575429366 × VaF) + (0,2303135777 × VcF) – (0,1637971133 × VdF)
                        ahol:
                        
                                     
                                 
                                 
                                    Ŷ = a hasított test becsült százalékos színhústartalma,
                                 
                              
                                     
                                 
                                 
                                    MS – a szalonna vastagságának átlagos értéke a középső farizom (musculus gluteus medius) fölött (mm-ben),
                                 
                              
                                     
                                 
                                 
                                    MF – az ágyéki izmok és a középső farizom (musculus gluteus medius) vastagságának átlagos értéke (mm-ben),
                                 
                              
                                     
                                 
                                 
                                    VaF, VcF, VdF – az izomvastagság átlagos értéke a három kiválasztott ágyékcsigolyatest feji része fölött (mm-ben).
                                 
                              
                  
                        4.
                     
                     
                        A mérési pontok leírása a Lengyelország által az 1249/2008/EK rendelet 23. cikkének (4) bekezdésével összhangban a Bizottsághoz benyújtott jegyzék II. részében található.
                        A képlet a 60–120 kg tömegű hasított testek esetében érvényes.
                     
                  
               7 .rész
            
            FAT-O-MEATER II (FOM II)
            
                        1.
                     
                     
                        Az e részben előírt szabályok akkor alkalmazandók, ha a hasított sertések osztályozása a »Fat-O-Meater II« elnevezésű műszer használatával történik.
                     
                  
                        2.
                     
                     
                        A műszer a Fat-O-Meater mérési rendszer új változata. A FOM II alkotórészei a következők: egy késsel felszerelt optikai szonda, egy 125 mm-es mérési mélységű mélységmérő eszköz, valamint egy adatgyűjtő és -elemző rendszer – Carometec Touch Panel i15 számítógép (Ingress Protection IP69K).
                        A FOM II mérőpisztolya tartalmaz minden jogi szempontból releváns adatgyűjtést és –elemzést. A terminál részét képezi a FOM II-nek, amelybe teljes mértékben be van építve.
                        A mért értékeket számítógép segítségével kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 59,75 + 0,1533 × M2 – 0,6342 × F2
                        
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    M2
                                    
                                 
                                 
                                    =
                                 
                                 
                                    a hátizom vastagsága milliméterben, hátulról a harmadik és a negyedik borda között, a hátsó középvonaltól 7 centiméterre, az izomra merőlegesen mérve,
                                 
                              
                                    F2
                                    
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, az M2-re vonatkozó méréssel azonos időben és helyen, valamint azonos módon mérve.
                                 
                              A képlet a 60–120 kg tömegű hasított testek esetében érvényes.
                     
                  
               8. rész
            
            MANUÁLIS MÓDSZER (ZP)
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása a mérőléc alkalmazásán alapuló »manuális módszer ZP« elnevezésű módszerrel történik.
                     
                  
                        2.
                     
                     
                        E módszer alkalmazása során az osztályozást mérőléc segítségével, predikciós egyenlet alapján végzik. A módszer a szalonna és az izom vastagságának a hasított test középvonalán, manuálisan történő mérésén alapul.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        Ŷ = 52,61 – 0,6148 × F + 0,1842 × M
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    F
                                 
                                 
                                    =
                                 
                                 
                                    a hasított test középvonalán látható, a középső farizmot (musculus gluteus medius) fedő szalonna legvékonyabb részén mért szalonnavastagság (mm-ben),
                                 
                              
                                    M
                                 
                                 
                                    =
                                 
                                 
                                    az ágyékizom látható vastagsága a hasított test középvonalán, a középső farizom (musculus gluteus medius) elülső (feji) vége és a gerinccsatorna felső (háti) széle közötti legkisebb távolságnál mérve (mm-ben).
                                 
                              A képlet a 60–120 kg tömegű hasított testek esetében érvényes.
                     
                  
      
      
         (1)  HL L 337., 2008.12.16., 3. o.”